آمریکا حکومتی، یئنی بیر دوزنلمه ایله، کؤچمن‌لره دولت دستگینی کسه‌جک و اوتورما ایجازه‌سی وئرمه‌یه‌جک.
آغ ائودن ائدیلن یازی‌لی آچیقلامادا، آمریکالی وئرگی موکللفلریندن و کمکه ایحتیاج اولان‌لار اوچون آیریلان سوسیال امنیت یاردیم‌لارینی قوروماق مقصدیله یئنی بیر دوزنلمه گتیریله‌جگی ایفاده ائدیلدی.
یئنی دوزنلمه‌یه گؤره کمکه ایحتیاجی اولان کؤچمن‌لره هم دولت دستگی کسیله‌جک هم ده ایقامت ایجازه‌سی وئریلمه‌یه‌جک.
آچیقلامادا،
بو آددیم، آمریکایا گئتمک ایسته‌ین کؤچکون‌لرین اؤز آیاق‌لاری اوزرینده دایانماسینی و دولتین تامین ائتدیگی اجتماعی امنیت دستگینه دایانماماسینی تامین ائده‌جک. ایفاده‌لری ایستیفاده ائدیلدی.
گلیر سویه‌سی آشاغی کؤچمن‌لرین آرتیق آمریکا دولتین‌دن ساغلیق بیمه‌سی، قیدا و یا سیغینما کمکی کیمی دستکلییر آلماسی‌نین مانع تؤردیله‌جگی ایفاده ائدیلن آچیقلاماده،
آمریکا دولتین‌دن هله کؤمک آلان ایقاما حاقی صاحب‌لری‌نین وطنداش‌لیق عملیات‌لاری‌نین ائدیلمیه‌جگی و اؤلکه‌دن گؤندریلبیله‌جگی قئید ائدیلدی.
آچیقلاماده، آمریکا پرزیدنتی دونالد ترامپ‌ون کؤچکون‌لرین دولت دستگینه باغلی اولماسی‌نین قارشی‌سینی آلماق ایستدیگی وورغولانا‌راق، کؤچمنلیک و وطنداش‌لیق یاساسی، آمریکایا گلمک ایسته‌ین هر کسین بو قایدایا اویغون گلمه‌سی لازیم اولدوغونو اورتایا قویور. بو قانون چرچیوه‌سینده حقوقی لازیم‌لی‌لیق اوزون زامان‌دیر تطبیق اولونمادیغیندا آمریکا‌لی وئرگی موکللفلرینه بؤیوک یوک مینیردی. دئییلدی.
دوزنلمه‌نین، چرشنبه گونو ایمضالاناجاغی و 60 گون ایچری‌سینده ایجرایا قویولماسی کؤچورولدو.
دیگر طرف‌دن سیویل تشکیلات‌لاری و کؤچمن درنک‌لری، سؤز موضوعسو دوزنلمه‌یه اعتراض گؤستردی. درنک‌لر، دوزنلمه‌نین، کمکه احتیاجی اولان کؤچمن‌لره بؤیوک چتین‌لیک‌لر یاشاتاجاغی خبردارلیغینی ائتدی.
میللی کؤچمنلیک حقوق مرکزی ایدارچی‌سی ماریلنا هینسپی، یازی‌لی آچیقلاماسیندا،
بو دوزنلمه، خصوصیله حیاتی اهمیت داشییان ساغلیق خیدمت‌لری و قیدا یاردیمی آلان کؤچکون‌لرین اوزرینده بؤیوک تأثیر ائده‌جک. آمریکا، بونون گتیرجگی ضرردن ایللرجه خیلاص اولا بیلمز. دئیه بیلدیرمیش‌دیر.
